दार्जिलिंग : वरिष्ठ अधिकारियों जानकारी देते हुए कहा है कि अलग गोरखालैंड की मांग को लेकर चल रहे प्रदर्शन के बीच जीजेएम लंबा सशस्त्र भूमिगत आंदोलन चलाने की तैयारी कर रहा है और उसने अपने कैडरों को प्रशिक्षण देने के लिए पड़ोसी देशों से माओवादियों को भाड़े पर लिया है. एडीजी अनुज शर्मा ने कहा है कि हमें खुफिया एजेंसियों से जानकारी मिली है कि जीजेएम ने पड़ोसी मुल्कों से माओवादियों को भाडे़ पर लिया है. ये लोग स्थिति को और विकट करने के लिए सरकारी संपत्तियों और वरिष्ठ पुलिस एवं प्रशासनिक अधिकारियों को निशाना बना सकते हैं.